Tibor Komáromi

Tibor Komáromi (s. 5. elokuuta 1964 Budapest) on unkarilainen kreikkalais-roomalaisen painin olympiamitalisti sekä maailman- ja Euroopan-mestari. Hän edusti Ferencvárosi TC -seuraa. Häntä valmensi Janos Szanyi.

Komáromi saavutti Soulin olympialaisissa 1988 hopeaa 82 kg:n painoluokassa. Loppuottelussa hän hävisi Neuvostoliittoa edustaneelle Mihail Mamiašvilille pistein 1–10. Barcelonan olympialaisissa 1992 hän sijoittui 90 kg:n sarjassa 11:nneksi.

Komáromi voitti kolme maailmanmestaruutta 82 kg:n painoluokassa: Budapestissa 1986, Clermont-Ferrandissa 1987 ja Martignyssa 1989. EM-kilpailuissa hän saavutti 82-kiloisissa kultaa Pireuksessa 1986, 
hopeaa Leipzigissa 1985 ja Kolbotnissa 1988 sekä pronssia  Tampereella 1987. Lisäksi hän oli neljäs Oulussa 1989. 90 kg:n sarjassa hän sai EM-pronssia Poznańissa 1990, Aschaffenburgissa 1991 ja Kööpenhaminassa 1992.

Komáromi saavutti nuorten MM-hopeaa 74 kg:n painoluokassa 1983 ja voitti nuorten Euroopan-mestaruuden 82-kiloisissa 1984.

Lähteet 

Unkarilaiset kreikkalais-roomalaisen tyylin painijat
Unkarilaiset olympiamitalistit
Vuonna 1964 syntyneet
Elävät henkilöt